স্বাধীনতার ৫০ বছর পরও দেশ উলটো পথে চলছে: মুজাহিদুল ইসলাম সেলিম
বাংলাদেশের কমিউনিস্ট পার্টির সাবেক সভাপতি মুজাহিদুল ইসলাম সেলিম বলেছেন, গণতন্ত্র ও মানবিক রাষ্ট্র প্রতিষ্ঠাসহ অনেক আকাঙ্ক্ষা নিয়ে আমরা দেশ স্বাধীন করেছিলাম। কিন্তু স্বাধীনতার ৫০ বছর পরও সেই প্রত্যাশা পূরণ হয়নি। দেশ এখন উলটো পথে চলছে।





মঙ্গলবার যুগান্তরের সঙ্গে আলাপকালে তিনি আরও বলেন, রাষ্ট্র যদি শোষণের দ্বারা পরিচালিত হয়, সেখানে মানবিক মূল্যবোধের বিকাশ আশা করা যায় না। যারা মানুষকে শোষণ করে তারা কীভাবে মানবিক হবে। কোটি কোটি টাকা দেশ থেকে পাচার করছে।




সেলিম বলেন, দেশ এখন দুভাগে ভাগ হয়ে গেছে। একদিকে ৯৫ ভাগ আরেকদিকে মুষ্টিমেয় ভাগ্যবান ও তাদের সাঙ্গোপাঙ্গরা। অর্থনৈতিক শোষণে সাধারণ মানুষ দিশেহারা। বাজারে গিয়ে সাধারণ মানুষ কাঁচকি মাছটাও কিনতে পারছেন না।
সুতরাং তাদের শোষণ অব্যাহত রাখার জন্যই ক্ষমতা কুক্ষিগত রাখে। গণতন্ত্র ও ভোটাধিকার হরণ করছে। দেশের রাজনীতিটা এখন দ্বিদলীয় কাঠামোর মধ্যে আবদ্ধ। জনগণও ঠিকই বোঝে এ দুটি দল তাদের স্বার্থে নয়। কিন্তু কারা করবে সে বিকল্পটাও তারা চোখের সামনে দেখছে।

বাংলাদেশের কমিউনিস্ট পার্টির সাবেক সভাপতি মুজাহিদুল ইসলাম সেলিম বলেছেন, গণতন্ত্র ও মানবিক রাষ্ট্র প্রতিষ্ঠাসহ অনেক আকাঙ্ক্ষা নিয়ে আমরা দেশ স্বাধীন করেছিলাম। কিন্তু স্বাধীনতার ৫০ বছর পরও সেই প্রত্যাশা পূরণ হয়নি। দেশ এখন উলটো পথে চলছে।